23. 7. 90 Επίσημη Εφημερίδα των Ευρωπαϊκών Κοινοτήτων Αριθ. C 182/23 
Γνωμοδότηση για την πρόταση κανονισμού (ΕΟΚ) του Συμβουλίου περί της εμπορίας υλικού 
πολλαπλασιασμού των οπωροφόρων και των φυτών των οπωροφόρων που προορίζονται για 
την παραγωγή φρούτων (ι) 
(90/C 182/08) 
Στις 26 Φεβρουαρίου 1990, και σύμφωνα με το άρθρο 198 της συνθήκης περί ιδρύσεως της 
Ευρωπαϊκής Οικονομικής Κοινότητας, το Συμβούλιο αποφάσισε να ζητήσει τη γνωμοδότη­
ση της Οικονομικής και Κοινωνικής Επιτροπής για την παραπάνω πρόταση κανονισμού. 
Το τμήμα γεωργίας και αλιείας, στο οποίο έχει ανατεθεί η προετοιμασία των σχετικών 
εργασιών της ΟΚΕ, υιοθέτησε τη γνωμοδότηση του στις 15 Μαΐου 1990, με βάση την 
εισηγητική έκθεση του κ. Strauss. 
Η Οικονομική και Κοινωνική Επιτροπή κατά τη 277η σύνοδο ολομέλειας της, συνεδρίαση 
της 30ής Μαΐου 1990, υιοθέτησε ομόφωνα την ακόλουθη γνωμοδότηση: 
1. Εισαγωγή 
1.1. Οι διαφορετικοί εθνικοί κανόνες περί ελέγχου 
των προδιαγραφών ποιότητας και υγείας των νεαρών 
φυτών και του πολλαπλασιασμού υλικού αυτών, συνι­
στούν φραγμούς για το εμπόριο μεταξύ των κρατών 
μελών. 
1.2. Με στόχο την εναρμόνιση των κανονισμών 
προκειμένου για την ολοκλήρωση της εσωτερικής 
αγοράς, η Επιτροπή έκρινε αναγκαίο να επεκτείνει την 
οδηγία 70/458 που διέπει την εμπορία των σπόρων ώστε 
να καλυφθούν και τα νεαρά φυτά και το πολλαπλασια­
στικό υλικό αυτών, και δημοσίευσε τρεις προτάσεις 
κανονισμών που θα καλύψουν τα λαχανικά, τα καλλωπι­
στικά φυτά και τα οπωροφόρα. 
1.3. Λόγω στενότητας χρόνου, η Επιτροπή είχε 
περιορισμένες δυνατότητες να συμβουλευθεί προηγου­
μένως τις αρμόδιες αρχές των κρατών μελών. Ενδέχεται 
λοιπόν να μην έχει πλήρη ενημέρωση σε ό,τι αφορά τις 
διαφορές που υπάρχουν ανάμεσα στις νομοθεσίες των 
διαφόρων κρατών μελών και να κατήρτισε απλώς ένα 
πλαίσιο εργασίας για τα κράτη μέλη, ενώ πολλές από τις 
λεπτομέρειες μένει ακόμη να προσδιορισθούν. 
2. Γενικές παρατηρήσεις 
2.1. Η πρόταση της Επιτροπής αποτελεί τμήμα μιας 
ευρύτερης στρατηγικής για την υγεία των φυτών και 
πρέπει να θεωρείται στα πλαίσια άλλων προτάσεων, και 
μάλιστα των προτάσεων COM(88) 170 τελικό, COM(89) 
646 τελικό και COM(89) 647 τελικό, περί τροποποίησης 
της οδηγίας 77/93/ΕΟΚ που αφορά την υγεία των 
φυτών. Αυτά τα μέτρα εναρμόνισης παρέχουν το 
πλαίσιο μέσα στο οποίο θα πρέπει να λειτουργήσει η 
υπό εξέταση πρόταση της Επιτροπής COM(89) 651 
τελικό. Τα όποια νέα μέτρα θα πρέπει να υιοθετηθούν 
πριν τεθεί σε ισχύ ο κανονισμός περί εμπορίας. Θα 
εξασφαλισθεί έτσι η συνέχεια στον έλεγχο των φυτοϋ-
γειονομικών προδιαγραφών και η επάρκεια των προ­
σφερόμενων μέσων προστασίας ώστε να μπορεί να 
αναληφθεί μονομερής δράση. 
(') ΕΕ αριθ. C 54 της 6. 3. 1990, σ. 5. 2.2. Η ΟΚΕ συμφωνεί ότι είναι αναγκαία η καθιέρω­
ση κοινοτικής νομοθεσίας για την εναρμόνιση των 
ποιοτικών και φυτοϋγειονομικών προδιαγραφών που 
απαιτούνται για την ολοκλήρωση της εσωτερικής 
αγοράς. 
2.3. Η ΟΚΕ εκφράζει ωστόσο την ανησυχία ότι η 
νομοθεσία ενδέχεται να περιορίσει την υπάρχουσα 
στον τομέα ευελιξία, η οποία και είναι επιθυμητή από 
τους καταναλωτές που έχουν διαφορετικές απαιτήσεις 
ως προς τις ποιοτικές προδιαγραφές και που είναι 
σήμερα ικανοποιημένη με την αυτορρυθμιζόμενη 
ισορροπία που υπάρχει μεταξύ προσφοράς και ζήτη­
σης. Επιπλέον, θα πρέπει να διατεθούν επαρκείς 
κοινοτικοί πόροι για τη διενέργεια επαρκών ελέγχων 
ώστε να εξασφαλισθεί η υποχρεωτική και ορθή 
εφαρμογή του κανονισμού σε ολόκληρη την Κοινότη­
τα. 
2.4. Για να υιοθετηθεί η πρόταση, θα χρειασθεί να 
γίνουν σημαντικές διευκρινίσεις σχετικά με ορισμένα 
σημεία. Στην πρόταση, μεγάλο μέρος της διαχείρισης 
των προτεινόμενων μέτρων αφήνεται στην αρμοδιότητα 
της μόνιμης μεικτής επιτροπής χωρίς να ζητείται η 
έγκριση του Συμβουλίου. Είναι δύσκολο να δοθεί 
ακριβής και εποικοδομητική γνώμη για μια πρόταση η 
οποία εναποθέτει την τελική μορφή του κανονισμού σε 
αρμόδιους οι οποίοι δεν θα παραπέμψουν το θέμα στο 
Συμβούλιο και στα άλλα κοινοτικά όργανα. 
3. Ειδικές παρατηρήσεις 
3.1. Πεδίο εφαρμογής του κανονισμού 
3.1.1. Ο πίνακας που εμφαίνεται στο άρθρο 1 
παράγραφος 2 δεν είναι εξαντλητικός- θα πρέπει να 
προστεθούν σ' αυτόν τα σμέουρα (βατόμουρα), τα 
λεμόνια και τα κυδώνια. 
3.1.2. Ο κανονισμός θα πρέπει να ισχύει επίσης και 
για το πολλαπλασιαστικό υλικό που προορίζεται για 
εξαγωγή. Η παρέκκλιση που προβλέπεται στο άρθρο 2 
μπορεί να οδηγήσει σε μια κατάσταση κατά την οποία 
να τίθεται σε κυκλοφορία μέσα στην Κοινότητα υλικό 
χαμηλότερης ποιότητας και υγειονομικών προδιαγρα-
Αριθ. C 182/24 Επίσημη Εφημερίδα των Ευρωπαϊκών Κοινοτήτων 23. 7. 90 
φών και το οποίο μπορεί να γίνει αιτία μετάδοσης 
ασθενειών σε άλλα φυτά. 
3.2. Υποχρεώσεις των προμηθευτών 
3.2.1. Οι υποχρεώσεις που επιβάλλονται με βάση το 
άρθρο 5 και το παράρτημα Ι, θα δημιουργήσουν 
επιπλέον δαπάνες για τις μικρές και μεσαίες επιχειρή­
σεις κυρίως, πολλές από τις οποίες δεν διαθέτουν τα 
αναγκαία μέσα για την τήρηση αρχείου. Η ΟΚΕ ζητάει 
από την Επιτροπή να εξετάσει κατά πόσον οι αναγνωρι­
σμένες οργανώσεις παραγωγών και εμπόρων πρέπει να 
διαδραματίσουν κάποιο ρόλο προκειμένου για τη 
μείωση των διοικητικής φύσεως δαπανών που καταβάλ­
λονται από τους καλλιεργητές. 
3.2.2. Η παρέκκλιση για την οποία γίνεται λόγος στο 
παράρτημα Ι, σημείο 4, τέταρτη περίπτωση πρέπει να 
διευκρινισθεί. Η ΟΚΕ δεν πιστεύει ότι θα πρέπει να 
επιτρέπεται παρέκκλιση στην ίδια ή γειτονική περιφέ­
ρεια γιατί κάτι τέτοιο είναι ανεφάρμοστο. Συμφωνεί, 
ωστόσο, ότι μια παρέκκλιση θα πρέπει να ισχύει για 
πολύ μικρής κλίμακας πωλήσεις, αρκεί αυτό να μην 
ακυρώνει τις προθέσεις του νομοθέτη. 
3.2.3. Η απαίτηση στο Παράρτημα 1, σημείο 5 για 
τήρηση ενός λεπτομερούς σχεδίου των εγκαταστάσεων 
όπου να φαίνεται η θέση κάθε γένους και είδους θα 
πρέπει να απορριφθεί. Γιατί είναι αδύνατον να ικανο­
ποιηθεί δεδομένου ότι το πολλαπλασιαστικό υλικό και 
τα φυτά μετακινούνται κατά τακτά διαστήματα κατά τη 
διάρκεια της ανάπτυξης τους. 
3.3. Πόροι επιθεώρησης 
3.3.1. Οι επιθεωρήσεις που απαιτούνται για την 
υποχρεωτική εφαρμογή του κανονισμού θα επιβαρύ­
νουν επιπλέον τους ήδη περιορισμένους σχετικούς 
πόρους. Για να διασφαλισθεί ότι οι προμηθευτές 
ανταποκρίνονται στις απαιτήσεις του παραρτήματος Ι, 
θα χρειασθούν έκτακτοι κοινοτικοί πόροι, κυρίως δε αν 
πρόκειται για την ομοιόμορφη εφαρμογή του κανονι­
σμού σε ολόκληρη την Κοινότητα. 
3.3.2. Ομοίως, οι πόροι επιθεώρησης θα πρέπει να 
αυξηθούν κατά πολύ προκειμένου για την πλήρωση των 
όρων για τους οποίους γίνεται λόγος στο άρθρο 6. 
3.4. Ρυθμίσεις εμπορίας 
3.4.1. Δεν υπάρχει ορισμός της παρτίδας· ούτε και 
διευκρινίζεται επακριβώς, ενώ θα έπρεπε, τι σημαίνει 
«επαρκώς ομοιογενείς παρτίδες» (άρθρο 12). Για 
παράδειγμα, κάποια ένδειξη θα πρέπει να δίδεται με τα 
αποδεκτά εκτατοστιαία ποσοστά. 
3.4.2. Η απαίτηση για ομοιογένεια (άρθρο 12 παρά­
γραφος 1) θα περιορίσει την υπάρχουσα στον τομέα 
ευελιξία. Οι πελάτες έχουν πολύ διαφορετικές απαιτή­
σεις σε ό,τι αφορά το μέγεθος και το σφρίγος φυτών τα 
οποία αναπτύχθηκαν σε μια παρτίδα. Ο σημερινός 
χαρακτήρας του τομέα που βασίζεται στη ζήτηση, ανταποκρίνεται καλύτερα στις απαιτήσεις των μεμονω­
μένων καλλιεργητών. 
3.4.3. Η απαίτηση για ξεχωριστή σήμανση κάθε 
καλλωπιστικού φυτού (άρθρο 12, παράγραφος 1) είναι 
υπερβολική και θα πρέπει να επιβληθεί μόνο όπου 
μπορεί να εφαρμοσθεί. 
3.4.4. Η επίσημη σφράγιση ή η σφράγιση κάτω από 
επίσημο έλεγχο και η σήμανση (άρθρο 12, παράγραφοι 
2 και 3) θα απαιτήσουν σημαντικούς επιπρόσθετους 
πόρους. Εάν σκοπός είναι να διευρυνθεί ο ορισμός του 
όρου «επίσημος» ώστε να περιλάβει τους παραγωγούς 
και τις οργανώσεις παραγωγών και εμπόρων που είναι 
επίσημα αναγνωρισμένες, τότε θα πρέπει να υπάρξει 
διάταξη η οποία θα εξασφαλίζει ότι δεν γίνεται 
κατάχρηση του προνομίου. Θα χρειασθεί επαρκής 
κοινοτική χρηματοδότηση για την κατάρτιση νέων 
επιθεωρητών και τη λειτουργία του σχήματος. 
3.5. Προσωρινές δυσχέρειες 
3.5.1. Το άρθρο 13 προβλέπει την υιοθέτηση λιγότε­
ρο αυστηρών μέτρων σε περιπτώσεις κατά τις οποίες 
ανακύπτουν προσωρινές δυσχέρειες στην προμήθεια 
υλικού. Τα κράτη μέλη δεν θα πρέπει να επικαλούνται 
την εν λόγω διάταξη προκειμένου να αποποιούνται των 
ευθυνών τους οι οποίες απορρέουν από τον προτεινόμε­
νο κανονισμό. 
3.5.2. Οι περιορισμοί εμπορίας που επιβάλλονται 
από το άρθρο 18 μπορούν από μόνοι τους να αποτελέ­
σουν προσωρινή δυσχέρεια για την προμήθεια υλικού 
και να γίνουν έτσι αιτία επίκλησης του άρθρου 13. 
Χρειάζονται λοιπόν σχετικές διευκρινίσεις. Στο 
άρθρο 18 παράγραφος 2, θα πρέπει να προστεθεί η 
έκφραση «χωρίς παρεκκλίσεις». 
3.6. Αυστηρότερες απαιτήσεις 
3.6.1. Σύμφωνα με το άρθρο 15, ένα κράτος μέλος 
μπορεί να επιβάλλει αυστηρότερες ποιοτικές και 
υγειονομικές προδιαγραφές και να διεξάγει τους 
αναγκαίους ελέγχους. Η ΟΚΕ δεν είναι αντίθετη στο 
μονομερή καθορισμό προδιαγραφών, αρκεί να υπάρ­
χουν εγγυήσεις της Επιτροπής ότι αυτό δεν συνδέεται 
με κρατικές ενισχύσεις. 
3.7. Συγκριτικά πειράματα 
3.7.1. Τα φυτά οπωροφόρων από τρίτες χώρες θα 
πρέπει να υπόκεινται στα ίδια πειράματα στα οποία 
υπόκεινται και τα αναπτυσσόμενα στις χώρες της 
Κοινότητας. 
Βρυξέλλες, 30 Μαΐου 1990. 
Ο Πρόεδρος 
της Οικονομικής και Κοινωνικής Επιτροπής 
Alberto MASPRONE